BLU-109

ממוזער|F-16I (של חיל האוויר הישראלי) עם פצצת BLU-109,  מפצחת בונקרים, בעלת מערכת JDAM (910 ק"ג)  2000 ליברות. התמונה צולמה במבצע מחוץ לקופסה - השמדת הכור הגרעיני הסורי.
BLU-109/B (ראשי התיבות: Bomb Live Unit) היא פצצה חודרת בטון בשימוש חיל האוויר של ארצות הברית שפותחה ב-1985. בדומה לפצצות מפצחות בונקרים אחרות, היא נועדה לחדור למקלטי בטון ומבנים קשים אחרים לפני הפיצוץ. בנוסף לארצות הברית, היא חלק מהחימוש של חילות האוויר של ישראל, אוסטרליה, בלגיה, קנדה, דנמרק, צרפת, גרמניה, יוון, איטליה, הולנד, נורווגיה, פקיסטן, ערב הסעודית, בריטניה ואיחוד האמירויות הערביות.Forecast International (2004). BLU-116/B , page 4. Accessed 12 May 2011.

 עיצוב 
ל-BLU-109/B יש מעטפת פלדה בעובי של כ-25 מילימטר והיא מלאה ב-240 ק"ג טריטונל. יש לה מרעום בעל פעולה מושהית. ה-BLU-109 משמשת גם כראש נפץ של הפצצה המונחית אלקטרו-אופטית GBU-15, ה GBU-27 Paveway III, וטיל האוויר-קרקע AGM-130. פצצה זו יכולה לחדור 1.2–1.8 מטר של בטון מזוין.

 גרסאות 
לפי הדיווחים, ה-BLU-118 היא וריאציה של מילוי נפץ תרמובארי במעטפת BLU-109 ועיצוב פצצות בסיסי. היא מכילה PBXIH-135, שהוא חומר נפץ מסורתי.

בשנת 2015 החלה ג'נרל דיינמיקס בפיתוח בעלות של 7.2 מיליון דולר של גרסה בשם HAMMER, שנועדה להשמיד חומרים כימיים וביולוגיים על ידי הפצת עשרות כדורי אש קינטיים (KFI) (לא פיצוצים) בתוך בונקר.Drew, James."Pentagon taps General Dynamics to test fireball bunker bomb "

 בשימוש צבאי 
ה-BLU-109 נמכר לבעלות ברית מפתח של ארצות הברית כולל דרום קוריאה, ישראל, יוון, ערב הסעודית, איחוד האמירויות הערביות, פקיסטן וטורקיה.The Most “Political” of All Bombs. http://www.quatrostrategies.com/2016/02/29/the-most-political-of-all-bombs/ 

 צבאות בעולם 
 : חיל האוויר של ארצות הברית
 : חיל האוויר הישראלי
 : 
 : חיל האוויר של הרפובליקה של קוריאה
 : חיל האוויר היווני
 : חיל האוויר הטורקי
 : 
 : חיל האוויר של פקיסטן
 : חיל האוויר המלכותי הסעודי
 : חיל האוויר של איחוד האמירויות הערביות
 : 

 מבצע סדר חדש 
ממוזער|מטוסי F-15I רעם חמושים בפצצות BLU-109 ממריאים לתקיפת המפקדה המרכזית של חזבאללה במבצע סדר חדש.
צה"ל עשה שימוש בשמונים פצצות כאלו במבצע סדר חדש בו הושמדה המפקדה המרכזית התת-קרקעית של חזבאללה וחוסל חסן נסראללה, לפי הדיווח ב"ניו יורק טיימס", אשר ערך ניתוח לסרטון שפרסם צה"ל, ובו נראו מטוסי הקרב ממריאים לגיחה בביירות: מהניתוח לסרטון, כך נטען, עולה שהמטוסים נשאו פצצות מהדגם האמריקני BLU-109 - ועליהן הורכבה ערכת JDAM, המכונה בצה"ל "ברד כבד". מדובר במערכת שמאפשרת להפוך פצצות ל"חכמות" ומדויקות יותר.

 קישורים חיצוניים 

 BLU-109/B ראש נפץ קשה מטרה, באתר Hill AFB, חיל האוויר האמריקאי
 BLU 109 - בבטאון חיל האוויר - 1989

 הערות שוליים 

קטגוריה:פצצות
קטגוריה:פצצות מונחות של ארצות הברית